ΓΡΑΠΤΗ ΕΡΩΤΗΣΗ E-1885/97 υποβολή: Amedeo Amadeo (NI) προς την Επιτροπή (2 Iουνίου 1997)

Θέμα: Διαχείριση αποβλήτων

Σχετικά με την «Ανακοίνωση της Επιτροπής για την επανεξέταση της κοινοτικής στρατηγικής για τη διαχείριση αποβλήτων» και το «Σχέδιο ψηφίσματος του Συμβουλίου σχετικά με την πολιτική σε θέματα αποβλήτων» (έγγρ. COM(96) 399 τελ.).

Ζητείται απο την Επιτροπή να προωθήσει μελέτες και έρευνες, ακόμη και αναθέτοντας ειδικά καθήκοντα στον Ευρωπαϊκό Οργανισμό Περιβάλλοντος, με σκοπό την κατανόηση των κρίσιμων πλευρών του προβλήματος και την διαπίστωση ειδικών καταστάσεων έως ότου ο σύνθετος μηχανισμός στατιστικής επεξεργασίας στοιχείων σε ευρωπαϊκή κλίμακα αρχίσει να παράγει αξιόπιστα στοιχεία.

Απάντηση της κας Bjerregaard εξ ονόματος της Επιτροπής (25 Ιουνίου 1997)

Στην ανακοίνωση της Επιτροπής σχετικά με την επανεξέταση της κοινοτικής στρατηγικής για τη διαχείριση των αποβλήτων ((COM (96) 399 τελικό. )) τονιζόταν η σημασία του να διατίθενται αξιόπιστα και συγκρίσιμα δεδομένα σχετικά με τη δημιουργία και τη διαχείριση των αποβλήτων. Η Επιτροπή εξέφρασε την ανάγκη να εξεταστούν τα κατάλληλα μέσα για τη βελτίωση της συλλογής των δεδομένων, διότι η παρούσα κατάσταση, όσον αφορά τις στατιστικές των αποβλήτων, δεν είναι ικανοποιητική. Οι δραστηριότητες αυτές πρέπει να πραγματοποιούνται σε στενή συνεργασία με τη Στατιστική Υπηρεσία των Ευρωπαϊκών Κοινοτήτων, τον Ευρωπαϊκό Οργανισμό Περιβάλλοντος και τα κράτη μέλη.

Σε απάντηση στην ερώτηση του Αξιότιμου Μέλους θα μπορούσαν να αναφερθούν τρεις σημαντικές πρωτοβουλίες για τη βελτίωση της κατάστασης σχετικά με τις στατιστικές των αποβλήτων:

- τον Οκτώβριο 1996, η Επιτροπή δρομολόγησε μελέτη που αποσκοπεί στη συλλογή δεδομένων σχετικά με τη δημιουργία και τη διαχείριση των αποβλήτων στα κράτη μέλη και ανέπτυξε μεθοδολογία για τη συλλογή και τη χρησιμοποίηση των δεδομένων αυτών. Η τελική έκθεση της εν λόγω μελέτης αναμένεται τον Οκτώβριο 1997 7

- η Επιτροπή εκπονεί κανονισμό Συμβουλίου για τις στατιστικές σχετικά με τη διαχείριση των αποβλήτων. Αυτό θα θέσει τη νομική βάση για ένα σύστημα στατιστικών σχετικά με τα απόβλητα στην Κοινότητα, το οποίο θα παρέχει εναρμονισμένα δεδομένα όσον αφορά τη δημιουργία και τη διαχείριση των αποβλήτων. Τα αποτελέσματα της ως άνω μελέτης θα χρησιμοποιηθούν για να προσδιοριστεί ο βαθμός της έκτασης των λεπτομερειών σχετικά με απαιτήσεις που αφορούν τη μεθοδολογία και την ανάγκη για έγγραφα με οδηγίες 7

- ο Οργανισμός ετοιμάζει την ίδρυση ενός Ευρωπαϊκού τοπικού κέντρου για απόβλητα. Η απόφαση για την ίδρυση αυτού του τοπικού κέντρου ελήφθη τον Δεκέμβριο 1996. Το Μάρτιο 1997 μια προδιαγραφή που περιέγραφε τις αρμοδιότητες του κέντρου εστάλη στους επιλεγέντες υποψηφίους. Το ευρωπαϊκό τοπικό κέντρο θα οριστεί από το Διοικητικό Συμβούλιο του Οργανισμού το Ιούνιο 1997. Το Ευρωπαϊκό τοπικό κέντρο θα διαδραματίσει ένα σημαντικό ρόλο παρέχοντας πληροφορίες για τη χάραξη της πολιτικής αναφορικά με τη διαχείριση των αποβλήτων, επί τη βάσει στατιστικών παρεχομένων από τη Στατιστική Υπηρεσία των Ευρωπαϊκών Κοινοτήτων, όπως λεπτομερείς έρευνες για ειδικούς τομείς, ανάλυσης τάσεων κλπ. Τα αποτελέσματα της ως άνω μελέτης θα παράσχουν χρήσιμα στοιχεία προς επεξεργασία κατά την αρχική περίοδο λειτουργίας του κέντρου.

Με αυτά τα μέτρα θα πρέπει να καταστεί δυνατό να βελτιωθεί σημαντικά η κατάσταση, όσον αφορά τις στατιστικές και τις πληροφορίες για τα απόβλητα, κατά τα επερχόμενα έτη.